અમદાવાદઃ શહેરના જુદા જુદા વિસ્તારમાં અપમૃત્યુના ત્રણ બનાવ બન્યા છે. જેમાં એક યુવાને નદીમાં ઝંપલાવી અાત્મહત્યા કરી હતી જ્યારે વાહનની અડફેટે એક મહિલાનું અને બિલ્ડિંગમાંથી પટકાતાં એક મજૂ્રનું મોત થયું હતું. મણિનગરમાં અાવેલી શંકર ઘાંચીની ચાલીમાં રહેતા લોરેસ એલ્ફી ડાયસે અગમ્ય કારણસર બપોરના ૧.૩૦ વાગ્યાના સુમારે અાંબેડકર બ્રિજ પરથી સાબરમતી નદીમાં પડતું મૂકી અાત્મહત્યા કરી હતી. જ્યારે નારોલમાં રંગોલી બ્રિજના છેડે શ્રીજી બંગ્લોઝ નજીક રોડ ક્રોસ કરી રહેલી અલકાબહેન કીર્તિકુમાર જોષી નામની મહિલા અાઇશર ગાડીની અડફેટે અાવી જતાં ગંભીર ઈજા થવાના કારણે તેનું ઘટનાસ્થળે જ મોત થયું હતું. અા ઉપરાંત નવરંગપુરમાં વિજય ચાર રસ્તા પાસે નવા બની રહેલી એક બિલ્ડિંગના ચોથા માળે સેન્ટિંગનું કામ કરી રહેલ દશરથ રામવિલાસ દાસ નામનો યુવાન ચોથા માળેથી અકસ્માતે નીચે પટકાતા ગંભીર ઈજા થવાના કારણે તેનું પણ મોત થયું હતું. પોલીસે અા અંગે ગુના દાખલ કર્યા છે.